Kgohlano e pakeng tsa Leemisa le Mohatsae Mmapelepele - Le ha rangwane Leemisa a ne a sa ruteha, o ne a batla ha Diepollo a ka ruteha empa Mmapelepele o ne a le kgahlanong le seo v - Mmapelepele o ne a re ba senyehelwa ke dikgomo ka baka la ntho e hlokang molemov - O ne a re lefa la bona le tla fella moo ba sa tsebeng v - A re ka baka la thuto ena ya hae Diepollo e se e bile e le lefetwav - O ne a sa rate ho ela hloko ntlha ya hore dikgomo tseo e ne e le tsa habo Diepollo tse siilweng ke ntatae ha a ne a hlokahalav - Ha monna a mo elelliswa ntlha ya hore bona ha ba na bana, o ne a re monna o mo hlapaola ka bonyopa ba haev Kgohlano ya ka hare e hlahellang ho Diepollo - Kgohlano e maikutlong a Diepollo ke e neng e bakwa ke kamoo a neng a elellwa hore nnete ha e yo lefatshengv - Mmamokele, mohatsa malomae o ne a sa rate ho mmolella nnete ya ho re batswadi ba hae ke bomang. v - O ne a re Diepollo a itsebe hore ke Diepollo Paulina Moerane empa nnete ya taba e le ho re Diepollo ke moradi wa ha Lehlwenyav - Diepollo o ne a tshositswe ke ntlha ya hore malomae o ne a ikemiseditse ho mo nyadisa motho eo yena a sa mo tsebeng le ho mo tseba. v - O ne a makaditswe ke ntlha ya hore le bomoruti ba tseba taba ena ya ho tla shobediswa ha hae ke Mothofeela empa yena a se na tsebo ya taba eo. v - A makala le ho feta ha a elellwa hore bomoruti ba bile ba amohetse Mothofeela jwalo ka moeti wa bona moo kerekeng. v - Maikutlo a hae a ile a ferekana ha a elellwa hore nkgono Motsokapere o ne a na le tsebo e batsi ka tsa bophelo ba hae empa ha a ka a mmolella letho nakong eo a neng a ntse a dula ho yena. Pelo e nngwe e ne e re a kgutlele morao ho yena ho ya mo fata ditaba empa a etsa qeto ya ho tswela pele ka leeto la ho ya Mahlwenyengv - Pherekano e nngwe ya maikutlo e ile ya bakwa ke mohla mmangwanae Mmamokele a neng a mmolella hore mmae o ile a nyamela ka mora hoba a hlobole thapo ya ntatae mme rangwane Leemisa a batle ho mo kenela. O ne a ipotsa hore ke ka baka lang rangwanae a sa mo tsebisang tsena kaofela v - Maikutlo a hae a lwebehlana le ho feta ha a elellwa hore Dikenkeng eo a neng a mo phethela tsohle tse amanang le Zeblon e ne e le phiri e ka hara lekoko la nku e neng e fetisetsa ditaba tseo ho mohlankana wa hae wa mpimpi ya mapolesa. Bothata bo teng ke ba hore o ne a sa rate ho phetlela mohatla nku mashodu hore a elelliswe Dikenkeng hore o se a mmone mafolomabe.